b'\n_START_ARTICLE_\nAnd\xc3\xb8ya Lufthavn, Andenes\n_START_SECTION_\nHistorie\n_START_PARAGRAPH_\n\xc3\x98nsket om at bygge en lufthavn p\xc3\xa5 And\xc3\xb8ya blev pr\xc3\xa6senteret p\xc3\xa5 et NATO-m\xc3\xb8de i Lissabon i 1951. I marts 1952 besluttedes det at bygge lufthavnen. Der var flere muligheder for, hvor \xc3\xb8ens lufthavn skulle ligge, men valget faldt p\xc3\xa5 omr\xc3\xa5det mellem Andenes og landsbyen Haugnes. Hele landsbyen Haugnes med bygninger og jorder blev eksproprieret for at g\xc3\xb8re plads til lufthavnen._NEWLINE_F\xc3\xb8rste landing af fly i den delvist f\xc3\xa6rdige lufthavn var 17. september 1954. Der var ogs\xc3\xa5 behov for civil trafik i lufthavnen, og det f\xc3\xb8rste civile passagerfly var et SAS-fly 2. april 1964.\n_START_SECTION_\nBrug\n_START_PARAGRAPH_\nFra 1. april 2007 fl\xc3\xb8j Wider\xc3\xb8e p\xc3\xa5 ruten mellem And\xc3\xb8ya og Bod\xc3\xb8 og Troms\xc3\xb8, efter at Coast Air tidligere p\xc3\xa5 \xc3\xa5ret besluttede at tr\xc3\xa6kke sig fra denne rute, som de havde fl\xc3\xb8jet fra 1. april 2006. Norwegian har annonceret, at firmaet vil lancere direkte fly til Oslo, hovedsagelig om sommeren og ved ferier  Lufthavnen befordrede 48.254 passengers, 3.189 flyvninger og 15 ton fragt i 2012. Milit\xc3\xa6re P-3 Orion overv\xc3\xa5gningsfly har base p\xc3\xa5 And\xc3\xb8ya Flyvestation ved lufthavnen.'